

PROJEKTS uz 16.02.2023.

domē: 22.02.2023.

sagatavotājs un ziņotājs: Annija Dukāte

LĒMUMS

Ādažos, Ādažu novadā

2023. gada 22. februārī **Nr.**«DOKREGNUMURS»

**Par projektu “Pastaigu celiņa izveide gar Gaujas-Baltezera kanālu”**

Atbilstoši Ādažu novada pašvaldības domes 24.08.2022. lēmumam Nr. 414 “Par konceptuālu atbalstu ELFLA konkursa projekta iecerei”, pašvaldība 24.08.2022. iesniedza projekta “Pastaigu ceļa izveide gar Gaujas Baltezera kanālu” (turpmāk – Projekts) pieteikumu dalībai biedrības “Gaujas Partnerība” (turpmāk – Biedrība), reģistrācijas numurs 40008143121, izsludinātajam projektu ideju konkursam stratēģiskā projekta noteikšanai, kas tika rīkots atbilstoši Ministru kabineta 13.10.2015. noteikumiem Nr. 590 “Valsts un Eiropas Savienības atbalsta piešķiršanas kārtība lauku attīstībai apakšpasākumā “Darbību īstenošana saskaņā ar sabiedrības virzītas vietējās attīstības stratēģiju””.

Biedrība savā 21.09.2022. vēstulē Nr. 30 “Par projektu ideju konkursu” informēja pašvaldību, ka, lai Gaujas–Baltezera kanāla gājēju celiņa izveides projekta ideju varētu uzskatīt par stratēģisku projektu, ir svarīgi to īstenot pilnā apmērā, t.i., no gājēju tiltiņa pie Mazā Baltezera līdz tiltam pie Podnieku ielas. Pašvaldība 30.11.2022. pieņēma lēmumu Nr. 584 “Par grozījumiem Ādažu novada pašvaldības domes 24.08.2022. lēmumā Nr. 414 “Par konceptuālu atbalstu ELFLA konkursa projekta iecerei”” un konceptuāli atbalstīja Projekta īstenošanu pilnā apmērā.

Biedrība 01.12.2022. veica sabiedrības virzītas vietējās attīstības (turpmāk – SVVA) stratēģijas grozījumus, iekļaujot Projektu kā stratēģisko projektu.

23.01.2023. uzsākās biedrības “Gaujas Partnerība” izsludinātā atklāta konkursa projektu iesniegumu pieņemšanas 9. kārta rīcībā 2.1. “Atbalsts vietējās teritorijas, tostarp dabas un kultūras objektu, sakārtošanai pakalpojumu pieejamībai, kvalitātei un sasniedzamībai” (turpmāk – rīcība 2.1.) Eiropas Lauksaimniecības fonda lauku attīstībai (ELFLA) Lauku attīstības programmas 2014.-2020.gadam apakšpasākuma 19.2. “Darbību īstenošana saskaņā ar SVVA stratēģiju” ietvaros apstiprinātās sabiedrības virzītās vietējās attīstības stratēģijas ieviešanai aktivitātē 19.2.2. “Vietas potenciāla attīstības iniciatīvas”.

Pieteikšanās izsludināta biedrības SVVA stratēģijā minētajam stratēģiskajam projektam, kas paredz izveidot pastaigu celiņu gar Gaujas–Baltezera kanālu, posmā no gājēju tiltiņa pie Mazā Baltezera līdz tiltam pie Podnieku ielas (indikatīvā shēma – pielikumā). Celiņa izbūve paredzēta Alderu un Baltezera iedzīvotājiem, vakaru un brīvdienu pastaigu maršrutu cienītājiem Baltezerā un Ādažos, kā arī Mežtakas posma lietotājiem.

Projektu iesniegšanas termiņš Lauku atbalsta dienesta Elektroniskās pieteikšanās sistēmā ir līdz 24.02.2023. Rīcībā 2.1. pieejams publiskais finansējums 80 060,11 EUR.

Projekta kopējās plānotās izmaksas ir 130 000 EUR (tajā skaitā ELFLA finansējums 80 060,11 EUR un pašvaldības līdzfinansējums 49 939,89 EUR), projekta attiecināmās izmaksas ir 88 955,68 EUR. Projekta sagatavošanai un īstenošanai plānots priekšfinansējums no aizņēmuma līdzekļiem līdz 88 955,68 EUR.

Projekta īstenošanas termiņš ir ne vēlāk kā līdz 2025. gada 1. septembrim.

Projekts atbilst Ādažu novada Attīstības programmas (2021-2027.) vidējā termiņa prioritātēm:

1. “VTP3: Attīstīta, droša un mobila satiksmes infrastruktūra” rīcības virzienam “RV3.2: Mobilitātes attīstība” uzdevumam “U3.2.3: Uzlabot pārvietošanās iespējas starp novada ciemiem un tuvākajām apdzīvotajām vietām” pasākumam “Ā3.2.3.1. Gājēju un velobraucēju maršrutu izstrāde, attīstības projektu izstrāde un īstenošana” un “Ā3.2.3.3. Velo savienojums starp Ādažu novada apdzīvotajām vietām, t.sk., starp Ādažu pilsētu un Carnikavu”.
2. “VTP4: Aizsargāta un sakopta dabas vide brīvā laika pavadīšanas iespējām dabā”, rīcības virzieniem:
* “RV4.1: Publisko ūdeņu piekrastes teritoriju labiekārtošana, kā arī pastaigu taku un atpūtas vietu izveide un rekreācijas objektu attīstība piekrastes un publisko ūdeņu tuvumā”, uzdevumam “U4.1.1: Attīstīt rekreācijas infrastruktūru”, pasākumiem “Ā4.1.1.1. Publiskas piekļūšanas vietas pašvaldībai piederošajās teritorijās pie publiskajiem ūdeņiem labiekārtošana, ūdens piesārņojuma mazināšana” un “Ā4.1.1.7. Promenādes gar Gaujas – Daugavas kanālu izveide”;
* “RV4.3: Ādažu novada kā tūrisma vides tēla popularizēšana” uzdevumam “U4.3.2: Attīstīt tūrismu Ādažu novadā” pasākumam “Ā4.3.2.2. Tūrisma maršrutu un produktu izstrāde tūristu un interesentu piesaistīšanai, novada kultūrvēsturiskās nozīmes izcelšanai”.
1. “VTP6: Klimatneitrāla enerģijas izmantošana un ģenerācija” rīcības virzienam “RV6.3: Videi draudzīgs transports un mobilitāte” uzdevumam “U6.3.1: Veicināt ilgtspējīgus transporta un mobilitātes risinājumus” pasākumam “Ā6.3.1.2. Gājēju un velo infrastruktūras attīstība (ĀNIEKRP pasākums Nr.5.2.2.)”

Pamatojoties uz Pašvaldību likuma 4. panta pirmās daļas 2. punktu un 10. panta pirmās daļas 17. punktu, kā arī Finanšu komitejas 15.02.2023. atzinumu, Ādažu novada pašvaldības dome

**NOLEMJ:**

1. Atbalstīt projekta “Pastaigu celiņa izveide gar Gaujas-Baltezera kanālu” pieteikuma iesniegšanu biedrības "Gaujas Partnerība" ELFLA 2.1. rīcībā ” Atbalsts vietējās teritorijas, tostarp dabas un kultūras objektu, sakārtošanai pakalpojumu pieejamībai, kvalitātei un sasniedzamība” ar kopējo plānoto finansējumu 130 000 EUR (viens simts trīsdesmit tūkstoši *euro*), tajā skaitā Eiropas Lauksaimniecības fonda lauku attīstībai finansējums 80 060,11 EUR (astoņdesmit tūkstoši sešdesmit *euro,* 11 centi) un pašvaldības līdzfinansējums 49 939,89EUR(četrdesmit deviņi tūkstoši deviņi simti trīsdesmit deviņi *euro*, 89 centi).
2. Attīstības un projektu nodaļai sagatavot un līdz 2023. gada 24. februārim iesniegt Lauku atbalsta dienesta Elektroniskās pieteikšanās sistēmā pieteikumu projektam “Pastaigu celiņa izveide gar Gaujas-Baltezera kanālu”.
3. Projekta apstiprināšanas gadījumā:
	1. nodrošināt tam nepieciešamo finansējumu līdz 88 955,68 EUR (astoņdesmit astoņi tūkstoši deviņi simti piecdesmit pieci *euro,* 68 centi) no aizņēmuma līdzekļiem Valsts kasē ar šādiem saistību izpildes nosacījumiem:
		1. aizņēmuma izņemšana 2023. un 2024. gadā;
		2. aizņēmuma atmaksas termiņš ir 5 gadi;
		3. aizņēmuma pamatsummas atmaksu sākt ar 2025. gada martu;
	2. atbalstīt papildu finansējuma piešķiršanu 5032,30 EUR (pieci tūkstoši trīsdesmit divi *euro*, 30 centi), veicot grozījumu pašvaldības 2023. gada budžetā un pārceļot finanšu līdzekļus no Eiropas Komisijas LIFE programmas projekta “Piekrastes biotopu aizsardzība dabas parkā “Piejūra” (NATURA 2000 vieta)” *(“Costal habitat conservation in Nature park “Piejūra”* *(NATURA 2000 site)”* līdzekļu atlikuma;
	3. Finanšu nodaļai sadarbībā ar Attīstības un projektu nodaļu sagatavot un iesniegt Pašvaldību aizņēmumu un galvojumu kontroles un pārraudzības padomē visu nepieciešamo dokumentāciju šajā lēmumā noteiktā aizņēmuma saņemšanai;
	4. garantēt aizņēmuma atmaksāšanu, paredzot nepieciešamos finanšu līdzekļus pašvaldības budžetā turpmākajos gados.
	5. domes priekšsēdētājam slēgt aizņēmuma līgumu ar Valsts kasi šī lēmuma izpildei.
4. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

APN, FIN, CKS, IDR - @

A.Dukāte, 67398061